**Chang Kee Jung**, nado en Daegu o 24 de abril de 1955, é un físico e profesor estadounidense. Profesor da Universidade de Stony Brook, foi recoñecido como Profesor distinguido da Universidade Estatal de Nova York (SUNY) en 2015, e recibiu o premio Chanceler para Excelencia ó alto nivel de rendemento e Actividades Creativas de SUNY en 2014.

Traxectoria
-----------

Chang Kee Jung naceu en Daegu, Corea do Sur, onde de neno tiña que camiñar ata hora e media para ir á escola. Trasladouse a Seúl ós 10 anos. Graduouse no Instituto de Seúl en 1973, e en Física na Universidade Nacional de Seúl en 1979, cunha interrupción breve para facer o servizo militar obrigatorio en 1976-77. Durante ese período, Jung era un activo membro do Club Alpino universitario, e afeccionado á música, deixando unha composición para o club. En 1980, Jung trasladouse aos EUA. para participar nun Ph.D na Universidade de Indiana en Bloomington, Indiana. Alí tamén estudou composición musical, sendo tocada unha peza súa para violín e cello no simposio de compositores de Bloomington. Jung Recibiu o seu Ph.D. especializándose en Física Experimental de Altas Enerxías no 1986.

Pasou a ser investigador asociar (postdoc) no Stanford Linear Accelerator (SLAC) en 1986, e logo profesor axudante en Stony Brook en 1990, titular en 2000, e Profesor Distinguido en 2015.

Desde 1986-1990, Jung completou a súa investigación postdoctoral en SLAC na Universidade de Stanford, traballando no Experimento de HRS, PEP, e o Experimento MarkII, SLC. En 1991 uniuse ó equipo do experimento Super Kamiokande (SK) no Stony Brook Nucleon decay and Neutrino (NN) Group. O grupo era parte dunha coalición que participou no Super Kamiokande, que levou ao descubrimento do fenómeno da oscilación dos neutrinos. Este traballo ganou o Nobel Premio en Física en 2015. Jung Serviu nos equipos directivos e comités de varios experimentos de decaemento de Neutrinos e Nucleóns, incluíndo a súa función como Co-Portavoz para a colaboración K2K US e Internacional Co-Portavoz para a colaboración T2K. Os tres experimentos (Super-Kamiokande, K2K e T2K) foron recoñecidos co Premio Breakthrough en Física Fundamental en 2016.

En 2019, Jung é o portavoz para a colaboración T2K US e Fundador e Líder do Comité de dirección para os obradoiros da serie da próxima xeración de detectores do decamento de Nucleóns e Neutrinos (NNN). Tamén está traballando no Deep Underground Neutrino Experiment.

A física dos deportes
---------------------

Jung propúxose estender o coñecemento da física a adestradores non-científicos e ó público durante a súa carreira docente. Presentou dous cursos dirixidos a deportistas non científicos en Stony Brook, titulados "Luz, Cor e Visión" e "A Física dos Deportes." O último, creado en 2003, era o primeiro do seu tipo en ser ofrecido nos EUA. O éxito deste curso levouno a ser solicitadopor cadeas de noticias para as súas seccións de deporte, como NBC 4 NY e ABC News. En particular, foi citado para achegar a súa idea científica no escándalo da NFL.

Notas
-----

1. 1 2  "Chang Kee Jung Home Page". *superk.physics.sunysb.edu*. Arquivado dende o orixinal o 20 de agosto de 2019. Consultado o 2019-08-20.
2. ↑
3. ↑  "Chancellor's Awards - Office of the Provost". *www.stonybrook.edu* (en inglés). Arquivado dende o orixinal o 20 de agosto de 2019. Consultado o 2019-08-20.
4. 1 2 3  Fore, Meredith. "The thrill-seeking physicist". *symmetry magazine* (en inglés). Consultado o 2019-08-20.
5. 1 2 3  "Copia arquivada" (PDF). Arquivado dende o orixinal (PDF) o 11 de outubro de 2016. Consultado o 20 de agosto de 2019.
6. 1 2 3
7. ↑  "Stony Brook NN Group". *nngroup.physics.sunysb.edu*. Arquivado dende o orixinal o 20 de agosto de 2019. Consultado o 2019-08-20.
8. ↑  "The Nobel Prize in Physics 2015". *NobelPrize.org* (en inglés). Consultado o 2019-08-20.
9. ↑  "Breakthrough Prize – Fundamental Physics Breakthrough Prize – Laureates". *breakthroughprize.org*. Consultado o 2019-08-20.
10. ↑  Ch, John; ler. "Beckham's One-Handed TD Catch Really the Greatest?". *NBC New York* (en inglés). Arquivado dende o orixinal o 20 de agosto de 2019. Consultado o 2019-08-20.
11. 1 2  News, A. B. C. "'Deflate-Gate' Explained With Animated Stick Figures". *ABC News* (en inglés). Consultado o 2019-08-20.

|  |  |
| --- | --- |
| Control de autoridades | 
* Wd: Q28229547
* WorldCat
* VIAF: 31062103
* Scholar: XBIhUuAAAAAJ

 |